หมิว สิริลภัส ปักธงบางกะปิ 4.2 หมื่นเสียง ขอบคุณทุกคะแนน ลั่น ทำงานคุ้มเงินเดือน  เมื่อเวลา 01.45 น. วันที่ 15 พฤษภาคม ผู้สื่อข่าวรายงานผลการนับคะแนนที่ประกาศโดยกรุงเทพมหานครว่า นางสาวสิริลภัส กองตระการ หรือ หมิว ผู้สมัคร ส.ส.กทม.เขตเลือกตั้งที่ 14 เขตบางกะปิ และเขตวังทองหลาง เบอร์ 9 พรรคก้าวไกล ได้ 42,218 คะแนน เป็นผู้ได้คะแนนอันดับที่ 1  ทั้งนี้ ก่อนหน้านี้ นางสาวสิริลภัส โพสต์ข้อความในเฟซบุ๊ก รวมถึงทวิตเตอร์ ขอบคุณทุกคะแนนเสียง ความดังนี้  ขอบคุณทุกๆคะแนนเสียงนะคะ ขอบคุณที่ทุกคนส่งเสียงออกมาได้ ดัง และ ทรงพลัง ที่สุดค่ะ ทุกคะแนนเสียงที่ได้มา มันไม่ใช่แค่คะแนน แต่มันคือความฝันและความหวังของประชาชน  ทุกครั้งที่หมิวลงพื้นที่ สิ่งที่ทำให้เรามีแรงเดินต่อ นอกจากกำลังใจจากประชาชน ก็คือ ความเชื่อที่ว่า ประเทศไทย ดีกว่านี้ได้ อนาคตของลูกหลานเรา ดีกว่านี้ได้  เมื่อได้เข้าไปทำงาน หมิวจะทำงานให้คุ้มค่ากับเงินเดือน เหมือนทุกๆครั้งที่พูดไว้ไม่ว่าจะอยู่ในอาชีพไหน ต่อจากนี้ไปเส้นทางใหม่กำลังเริ่มต้นขึ้น เป็นกำลังใจให้กับหมิวและพรรคก้าวไกลทุกๆคนด้วยนะคะ มาร่วมกันสร้างประเทศไทยที่ดีขึ้นไปด้วยกันค่ะ
หมิว สิริลภัส นางสาวสิริลภัส กองตระการ หมิว นางสาวสิริลภัส หมิว หมิว หมิว